SEISKA KARTING-palaveri Monako 18.2.2020 kello 18.00

Paikalla:

Matti Puhakka (Monako), Ville Kivinen (Eura), Jarmo Aalto (S.W.K), Tapio Satto (S.W.K), Paavo Pernu (Kokemäki), Hanniala Rami (Eura)

Etänä: Sanna-Mari Ojala (Ulvila)

Tero Nurmi (Pori) ilmoittanut esteestä

Tommi Michelsson (PirKa) ilmoittanut esteestä

1. **Alueen ulkopuoliset pisteet**

Alueen ulkopuolisen seuran kuljettajille annetaan pisteitä, mikäli osallistuvat vähintään 3 osakilpailuun.

1. **Leiri**

Aloittelevien kuljettajien mahdollisuus osallistua leirille ennen kilpailukauden alkua.

* Leiri tullaan järjestämään Monakossa, 8.-9.5.2021 (tarkistus pvm)
* Tiedote nettiin keväällä

1. **LSC 2021 kilpailupaikat ja päivämäärät**

Kilpailupaikat ja päivämäärät sovittiin seuraavasti:

* **8.-9.5.2021** Leiri Monako

**Toukokuu Pori?** Porilla kokous sunnuntaina, mikäli halukkuutta kisaan, niin toukokuussa olisi mahdollisuus järjestää kilpailu. Ilmoittavat kokouksen (21.2.2021) jälkeen.

* **13.6.2021 Forssa**
* **4.7.2020** **Ulvila**
* **17.7.2021 Monako**
* **1.8.2021 Kokemäki**
* **22.8.2021 Eura**
* **12.9.2021 S.W.K**
* **Aluemestaruus Kokemäki**

Aluemestaruus vuonna 2021 Kokemäellä. Kokemäki ilmoitti halukkuuden järjestää Aluemestaruuden.

**Ulvila 2018, Ulvila ~~Honkajoki~~ 2019, Pori 2020, Kokemäki 2021, Monako 2022, Eura 2023**

Kalenterissa tulee päällekkäisyyksiä muiden kuin ylläolevien kisapäivien aikana, joten Lentolalle ei toistaiseksi kaudella 2021-kisaa 7-alueella. Lentola ilmoitti ennen palaveria halukkuuden joko heinä- tai elokuulle.

Honkajoki ei ole ilmoittanut halukkuuttaan järjestää kuluvalla kaudella kilpailua.

1. **Kilpailujen pistelasku ja netin kilpailujen tulosten päivitys**Pisteiden päivityksen hoitaa kaudella 2021 Sanna-Mari Ojala, mutta jokainen seura on velvollinen laittamaan tulokset Kitiin ja myöntämään muokkausoikeuden edellä mainitulle henkilölle ko. kilpailuun.
2. **Säännöt**

Seuraavalla sivulla.

**Länsi-Suomi CUP aluekilpailut, 2021**

* **Aluekisojenkilpailusäännöt / Kilpailukutsu: LSCUP alue 7**

**Yleismääräykset**

**Länsi-Suomen alueen seurat kutsuvat karting - kilpailijoita osallistumaan Länsi-Suomi CUP aluekilpailuihin.**

* **Kilpailuissa noudatetaan ensisijaisesti näitä sääntöjä ja seuraavaksi sääntökirjan määräyksiä.**
* **Kilpailun johdolla on oikeus, mikäli olosuhteet niin vaativat, tuomariston päätöksellä peruuttaa, siirtää tai keskeyttää kilpailu tai sen osa, sekä antaa tarpeellisiksi katsomiaan lisämääräyksiä. Kilpailunjohdon, tuomariston ja kilpailun toimihenkilöiden käskyjä ja määräyksiä on noudatettava. Tuomariston päätöksellä voidaan yhdistää luokkia.**
* **Kilpailijoille varataan 4x6m suuruinen varikkopaikka.**
* **Varikkomääräykset ovat sääntökirjan mukaan.**
* **Vastuu ja vakuutukset ovat sääntökirjan mukaan.**

**Osanotto-oikeus**

* **Kilpailijalla täytyy olla vähintään AKK :n myöntämä peruslisenssi, sääntökirjan mukaan. Länsi-Suomi Cup on avoin kaikille kilpailijoille. Länsi-Suomi CUP kilpailuun otetaan alueen 7 kuljettajien lisäksi myös muiden alueiden kuljettajia. Alueen ulkopuolisen seuran kuljettajille annetaan pisteitä, mikäli osallistuvat vähintään 3 osakilpailuun.**
* **Ilmoittautuminen ja maksut**
* **Kilpailuun ilmoittautuminen tapahtuu www.kiti.fi sivujen kautta.**
* **Osallistumismaksu 70 € maksetaan ilmoittauduttaessa kilpailupaikalla. Maksu sisältää ekomaksun. Jälki-ilmoittautuminen: osallistumismaksu 90€. Järjestäjä pidättää oikeuden hylätä jälki-ilmoittautumisen.**
* **Maksu sisältää radalla olevat palvelut, esim: ajanotto, katsastus, päätoimihenkilöt sekä varikkosähkömaksun sekä ekomaksun.**
* **Harjoituspäiviltä kerätään normaalit ratakohtaiset maksut.**
* **Kilpailijalla on mahdollisuus vuokrata bonderin 20€ maksusta kilpailun järjestäjältä.**

**Kilpailutapa**

**Harjoitus ja aika-ajojen ajat sekä kierrokset ilmoittaa järjestävä seura.**

**Osakilpailun suositeltu toteutustapa, kuitenkin niin, että jokaisessa osakilpailussa on aina kaksi harjoitusajoa, koska edellinen päivä ei ole virallinen harjoittelupäivä.**

* **Harjoitusajo 2x10min (EI SAA MUUTTAA)**
* **aika-ajo 1x10 min**
* **kaksi (2) alkuerää**
* **yksi(1) finaali**

**Ensimmäinen erä ajetaan aika-ajon mukaan ja toinen erä ensimmäisen erän tuloksen mukaan. Finaaliin lähdetään erien yhteispisteiden mukaan.**   
**Finaalin maaliintulojärjestys on lopputulos. Erä ja finaalit min 5km/lähtö**

**Palkinnot, tulokset ja sarjapisteet**

**Sarjassa ajetaan luokat Cadet, Micro, Raket, Mini 60 Luokassa oltava ilman minimi osallistujarajoitusta.**   
**Järjestäjä voi harkintansa mukaan ottaa yhden lisäluokan, joka ei kilpaile cup-pisteistä.   
Palkintojen jakaminen suoritetaan kilpailupaikalla tulosten tultua hyväksytyksi.**   
**Kilpailuissa palkitaan Cadet-luokassa kaikki osallistujat, muissa luokissa vähintään 3, muuten 1/3 kilpailijoista. Noutamatta jääneitä palkintoja ei toimiteta.**   
**Kilpailun tulokset julkaistaan netissä noin viikon sisällä kilpailun päättymisestä.**

* **Sarjapisteet annetaan seuraavasti: 1.= 15, 2.=12, 3.=10 ja sen jälkeen 9, 8, 7, 6, 5, 4, 3, 2, 1, 1, 1… Kilpailuun osallistumisesta 1 (yksi) lisäpiste.**
* **Sarjan loppupisteisiin lasketaan viisi (5) parasta kilpailutulosta.**
* **Pisteet jaetaan aina vaikka luokassa olisi vain yksi kuljettaja.**
* **Tasapistetilanteessa korkeimmat sijoitukset ratkaisevat, mikäli tämän jälkeen pisteet tasan jaetaan palkinto.**
* **Kauden päätteeksi palkitaan vähintään kolmeen osakilpailuun osallistuneet kilpailijat luokittain, Cadet luokassa kaikki, muissa luokissa kolme parasta.**

**Katsastus**

* **Katsastus tapahtuu sääntökirjan mukaan.**
* **Renkaat: Sääntökirjan mukaan. (Tarkista rengastyyppi 2021)**
* **Tekniset säännöt sääntökirjan mukaan.**
* **Ratatuomarit / lippumies**
* **Huoltajista tai heidän edustajistaan kerätään tarvittaessa ratatuomarit / lippumies ratatuomaripisteisiin kunkin järjestäjän tarvitsema määrä.**
* **Vastalauseoikeutta ei erien jälkeen**
* **Vastalauseaika finaalin jälkeen on 30 minuuttia, vastalausemaksu 150€.**

**Varikko**

**Varikkopaikat osoitetaan järjestäjän (varikkopäällikön) toimesta, eikä varikolle saa sijoittaa ajoneuvoja tai telttaa muualle. Osanottomaksuun sisältyvät varikkopaikka 4 x 6 m ja rajoitettu varikkosähkö (EI SAA KÄYTTÄÄ LÄMMITTÄMISEEN)   
Kilpailijalla tulee olla varikkopaikkansa pohjana poltto- ja voiteluaineita läpäisemätön pressu. Ennen lähtöäsi kilpailupaikalta, varmista, että varikkopaikkasi ja majoituspaikkasi on siisti. Siivoamattomasta varikko-/majoituspaikasta järjestäjä voi laskuttaa kilpailijaa.   
Selvitä sammuttimien sijainti, hitsaus- ja kipinöivien työstöjen suorituspaikan sijainti, sekä tupakointi ja avotulen käytön rajoitukset. Tulityöt ehdottomasti järjestäjän osoittamilla paikoilla!   
Varikkopaikan sammuttimen pitää olla 27A183B C tai 21A183B-luokan vaahtosammutin. Se tulee olla varikon kulkuväylän läheisyyteen teltassa. Sammutin tulee olla tarkastettu ja tarkastus on tehtävä vuosittain.   
Avotulen käsittely (mm. grillaaminen) on sallittua vain kilpailun järjestäjän osoittamilla paikoilla.   
Bensiinillä peseminen on kielletty!**

**Kilpailujen aikana varikko käytävällä ja radalla on sallittu vain jalankulku, turvallisuuden takia. Potkulautojen käyttö kilpailujen aikana kielletty!**

**Varikolla ja asuntovaunualueella on ehdoton hiljaisuus päivittäin klo 22.00 – 6.00. Alueella häiritsevä ja näkyvä alkoholin käyttö on kielletty. Näiden sääntöjen rikkomisesta kilpailun järjestäjä voi poistaa kilpailijatiimin rata-alueelta ja informoida kilpailun johtajaa ja tuomaristoa, jotka voivat sulkea ko. kilpailijan kilpailusta kokonaan.**

**Tupakointi on sallittu vain järjestäjän osoittamassa paikassa.**